title: Решение на Съвета от 16 юни 2003 година относно правилата, приложими за националните експерти и военния персонал, командирован в Генералния секретариат на Съвета, и отменящо решенията от 25 юни 1997 година и 22 март 1999 година, и Решения 2001/41/ЕО и 2001/496/ ОВППС

text:
               01/ 08

               BG

               Официален вестник на Европейския съюз

               264

         32003D0479

               L 160/72

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 16 юни 2003 година
   относно правилата, приложими за националните експерти и военния персонал, командирован в Генералния секретариат на Съвета, и отменящо решенията от 25 юни 1997 година и 22 март 1999 година, и Решения 2001/41/ЕО и 2001/496/ ОВППС
   (2003/479/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейския съюз, и по-специално член 28, параграф 1 от него,
   като взе предвид Договора за създаване на Европейската общност, и по-специално член 207, параграф 2 от него,
   като има предвид, че:

               (1)

               Командированите национални експерти (оттук нататък наричани SNEs) и командированият национален военен личен състав (оттук нататък наричан командирован военен персонал) трябва да осигурят възможност на Генералния секретариат на Съвета (оттук нататък наричан ГСС) да извлече предимства от високото равнище на тяхното знание и професионален опит, най-вече в области, в които такова експертно знание не е налично.

               (2)

               Настоящото решение следва да стимулира обмена на професионален опит и знание за европейските политики чрез временна командировка в ГСС на експерти от администрациите на държавите-членки. Решението се стреми да създаде гаранции за тясно сътрудничество между Съвета и националните администрации или международните организации, посредством командировка на служители от ГСС.

               (3)

               SNEs следва да бъдат изтеглени от правителства или министерства в държавите-членки или от международни организации.

               (4)

               Правата и задълженията на SNEs и на командирования военен персонал, отбелязани в настоящото решение, трябва да бъдат гаранция, че тези служители изпълняват своите задължения единствено в интерес на ГСС.

               (5)

               С оглед на временното естество на тяхната работа и техния особен статут, SNEs и командированият военен персонал не трябва да поемат отговорности от името на ГСС по изпълнението на неговите публични, законови прерогативи.

               (6)

               Настоящото решение трябва да определи всички условия за наемане на работа на SNEs и на командирования военен персонал, и те да бъдат приложими, независимо от произхода на бюджетните суми, отпускани за покриване на разходите.

               (7)

               Освен това трябва да се изготви специална клауза за командирования военен персонал към ГСС, за да бъде сформиран военен персонал на Европейския съюз.

               (8)

               Тъй като тези правила заместват онези, определени в решенията от 25 юни 1997 г. и 22 март 1999 г., Решение 2001/41/ЕО и Решение 2001/496/ ОВППС, тези решения следва да бъдат отменени,

         РЕШИ:
   ГЛАВА I
   ОБЩИ РАЗПОРЕДБИ
   Член 1
   Обхват
   1.   Настоящите правила се прилагат за командированите национални експерти (SNEs), назначени на работа към ГСС от национални, регионални и публични администрации. Те се прилагат и за командировани експерти, идващи от международни организации.
   2.   Лицата, към които тези правила се отнасят, остават на служба при техния работодател за периода на командировката и на тях продължава да им се заплаща от този работодател.
   3.   ГСС набира SNEs съгласно изискванията и възможностите на бюджета. Заместник генералният секретар изготвя споразуменията за такова набиране на персонал.
   4.   SNEs трябва да бъдат граждани на държава-членка, с изключение на случаите, когато заместник генералният секретар прави изключение на правилото, но това изключение не се допуска в области като ОВППС/ЕПСО. SNEs трябва да се набират, доколкото е възможно в широк географски обхват сред гражданите на държавите-членки. Държавите-членки и ГСС трябва да си сътрудничат, доколкото е възможно, за да дадат гаранции за постигането на баланс между наетите за специални мисии мъже и жени, и за да бъде спазен принципът на равните възможности.
   5.   Командировката се осъществява чрез обмен на кореспонденция между Генерална дирекция на персонала и администрацията към ГСС и постоянното представителство на заинтересованите държави-членки, или международната организация, ако е подходящо. Копие от правилата, прилагани за SNEs към ГСС, трябва да се прикрепва към обмена на кореспонденция.
   Член 2
   Срок на командировката
   1.   Срокът за командировка не може да е по-кратък от шест месеца и по-дълъг от две години, и може да бъде подновяван впоследствие до период с обща продължителност от четири години, като този период не може да бъде превишаван.
   2.   Предвиденият срок за командировка трябва да бъде фиксиран в началото на обмена на кореспонденция, определен в член 1, параграф 5. Същата процедура се прилага в случая с подновяването на срока за тази командировка.
   3.   SNE, който вече е бил назначаван в ГСС, може да бъде повторно назначен съгласно вътрешния правилник, определящ максималните срокове, за които такива лица могат да работят в отделите на ГСС и ако са изпълнени следните условия:

               а)

               SNE трябва да продължи да отговаря на условията за командировка на този вид работа;

               б)

               трябва да е изтекъл период най-малко от шест години между края на предишния период на командировка и всяка друга последваща командировка. Ако в края на първата командировка SNE получава друг, допълнителен договор, шестгодишният период започва да тече от изтичането на посочения договор. Тази разпоредба не пречи ГСС да приеме командировка на SNE, чиято първоначална командировка е продължило за срок, по-малък от четири години, но в този случай новата командировка не може да надвишава неизтеклата част от четиригодишния период.

         Член 3
   Място на командировка
   SNEs се командироват в Брюксел или в офиса за свръзка към ГСС.
   Член 4
   Задължения
   1.   SNE помага на служителите в ГСС или на временния персонал и изпълнява задачите, които са му възложени.
   Осъществените преки задължения трябва да бъдат определени с взаимно споразумение между ГСС и администрацията, която назначава командированите национални експерти в интерес на отделите, като се вземе под внимание квалификацията на експерта.
   2.   SNE взема участие в мисии и срещи само:

               а)

               ако придружава служител на ГСС или член от временния персонал; или

               б)

               като наблюдател или единствено с информативна цел, ако е сам.

         След като се увери, че няма потенциален конфликт на интереси, генералният директор на отдела, в който работи SNE, може при определени специални обстоятелства да наруши правилото на основание на специфичен мандат, даден на SNEs. SNEs не може да ангажира ГСС външно, освен ако не е даден специален мандат, с разрешение на генералния секретар/върховния представител, от генералния директор на заинтересования отдел.
   3.   Единствено ГСС носи отговорност за одобряване резултатите от работата, свършена от SNE.
   4.   Ангажираните отдели в ГСС, работодателят на SN и SNE полагат всички усилия, за да избегнат конфликти на интереси или появата на подобен конфликт във връзка със задълженията на SNEs за срока на командировката. За тази цел ГСС трябва достатъчно рано да информира SNE и работодателя му за задълженията, с които смята да натовари служителя, и да поиска всяка от двете страни да декларира писмено, че не са ѝ известни причини, които да препятстват възлагането на тези задачи на SNE. От самия SNE трябва да бъде поискано да декларира най-вече че няма някакъв потенциален конфликт между семейните обстоятелства на лицето (по-специално професионална дейност на близки членове на семейството или някакви други негови финансови интереси или на близки членове на семейството) и предлаганите за изпълнение специални задачи за срока на командировката.
   Работодателят и SNE трябва да бъдат задължени да информират ГСС за всяка една промяна в обстоятелствата за срока на командировката, която може да доведе до възникване на конфликт.
   5.   Където ГСС счете, че естеството на задачите, възложени на SNEs, изисква някакви особени предпазни мерки за сигурност, трябва да се придобие сертификат за работа с класифицирана информация, преди SNE да бъде назначен.
   6.   В случай на неизпълнение на разпоредбите, отбелязани в параграфи 2, 3 и 4, ГСС може да прекрати договора на SNE по условията на член 8.
   Член 5
   Права и задължения
   1.   По време на периода на командировка:

               а)

               SNE изпълнява своите задължения и работи единствено за интересите на Съвета;

               б)

               SNE се въздържа от всякакви действия, и по-специално да прави някакви публични изявления на становища, които може да повлияят на неговата позиция в ГСС;

               в)

               всеки SNE, който, докато изпълнява задълженията си, бъде призован да даде решение за справяне или изход от ситуация, в която има личен интерес, и това би могло да ограничи независимостта му, трябва да информира директора на отдела, към който е назначен;

               г)

               SNE не може сам или заедно с други лица да публикува или да бъде причина за публикуване на текст, който касае работата на ЕО, без разрешение съгласно условията и действащия правилник в ГСС. Разрешението се отказва само ако е възможно предвидената публикация да носи вреда на Европейския съюз;

               д)

               всички права за всяка работа, свършена от SNE при изпълнение на преките му задължения, се притежават от ГСС;

               е)

               местоживеенето на SNE е там, където е назначен или не много далеч от местоработата му, тъй като това е изискване за нормалното изпълнение на неговите преки задължения;

               ж)

               SNE помага и изготвя внимателно съвети за висшестоящия, за когото работи, и носи отговорности пред него за изпълнението на преките си задължения, които са му възложени;

               з)

               при изпълнение на своите преки задължения SNE не може да получава никакви инструкции от своя работодател или национално правителство. Той не бива да предприема никакви действия за своя работодател, за правителствата, за друго лице, частна компания или обществен орган.

         2.   Както за срока на командировката, така и след нейното изтичане SNE трябва да спазва изключителна дискретност по отношение на фактите и информацията, които са станали негово достояние по време на и във връзка с изпълнението на преките му служебни задължения. Под никаква форма той не бива никога да разкрива пред някое упълномощено лице документ или информация, които още не са били законно и публично оповестявани, нито може да ги използва за извличане на свои собствени облаги.
   3.   В края на срока на командировка SNE продължава да бъде обвързан със задължението да действа честно и дискретно при изпълнение на новите си преки задължения, които ще му бъдат възложени и при приемането на определени постове или преимущества.
   За тази цел през трите години, следващи изтичането на периода на командировка, SNE информира ГСС своевременно относно някакви преки задължения и задачи, които той трябва да изпълнява за своя работодател, за които има вероятност да породят конфликт на интереси във връзка със задачите, които е изпълнявал за срока на командировката си като SNEs.
   4.   За SNEs се прилага правилникът за сигурността на ГСС.
   5.   В случай че SNE не спази разпоредбите на настоящия член за срока на командировката си, ГСС е в правото си да прекрати договора за командировката му по силата на член 8.
   Член 6
   Нива на професионален опит и владеене на езици
   1.   За да бъде избран за SNEs към ГСС, служителят трябва да има поне три години стаж на трудов договор и да е изпълнявал административни, научни, технически, консултативни или надзорни функции, еквивалентни на тези за служители от категория А или Б, така както това е определено в Правилника за длъжностните в Европейските общности и в Условията за наемане на работа, прилагани за други служители в Общностите. Преди командировката работодателят на SNE трябва да осигури за ГСС сведение за професионалните ангажименти на експертите за предишните дванадесет месеца.
   2.   SNEs трябва да владее отлично един от езиците на Общността и да притежава добри познания за втори западен език, за да изпълнява своите преки задължения.
   Член 7
   Прекъсване на срока за командировка
   1.   ГСС може да даде разрешение за прекъсване на командировката и да конкретизира условията за това. За времето на прекъсване на срока:

               а)

               надбавките, отбелязани в членове 15 и 16, не се изплащат;

               б)

               разходите, отбелязани в членове 18 и 19, се изплащат само ако временното прекъсване е по искане на ГСС.

         2.   ГСС информира работодателя на SNE за прекъсването на командировката.
   Член 8
   Прекратяване на сроковете за командировка
   1.   При условие на параграф 2, командировката може да бъде прекратена по искане на ГСС или на работодателя на SNE, ако има тримесечно предизвестие за това. Командировката може също така да бъде прекратена по молба на SNE, в случай че такова предизвестие е дадено и при условие че ГСС даде съгласие за това.
   2.   В определени, изключителни обстоятелства командировката може да бъде прекратена без предизвестие:

               а)

               от работодателя на SNE, ако същинските интереси на работодателя налагат това;

               б)

               по споразумение между ГСС и работодателя, по молба на SNE пред двете страни, ако същинските професионални и лични интереси на SNEs налагат това;

               в)

               от ГСС, в случай че SNE не спази своите задължения, посочени в тези правила. На SNE трябва първо да се даде възможност да представи своята защита.

         3.   В случай на прекратяване по силата на параграф 2, буква в), ГСС трябва незабавно да информира работодателя.
   ГЛАВА II
   УСЛОВИЯ ЗА РАБОТА
   Член 9
   Социална сигурност
   1.   Преди да започне периодът на командировката, работодателят, който предлага националния експерт за такава командировка, удостоверява пред ГСС, че за срока на командировката SNE ще остане под закрила на законодателството за социално осигуряване, валидно за публичната администрация или международната организация, която наема на работа SNE и която ще поеме отговорностите да изплаща разходите, които ще възникнат в чужбина.
   2.   От началото на командировката SNE трябва да бъде застрахован от ГСС срещу риск от злополука. ГСС трябва да му осигури копие за условията на тази застраховка на датата, на която той докладва пред съответния отдел на Генералната дирекция за персонала и администрацията, че ще изпълнява административните формалности, свързани с командировката.
   Член 10
   Работно време
   1.   За SNE са в сила правилата, които важат за ГСС по отношение на работно време. Тези правила могат да бъдат променени от заместник генералния секретар, когато нуждите на отдела налагат това.
   2.   SNE трябва да работи на трудов договор, определящ пълно работно време за срока на неговата командировка. След подобаваща и обоснована молба от Генералната дирекция и заради съвместимост с интересите на ГСС, Генералният директор за персонала и администрацията може да разреши SNE да работи на граждански договор, след споразумение с работодателя му.
   3.   Там, където е разрешено да се работи на граждански договор, SNE работи най-малко половината от обичайното работно време.
   4.   SNE може да работи на различно работно време, само ако има разрешение от отдела на ГСС, в който той е назначен на работа. Разрешението трябва да бъде представено за сведение пред съответния отдел на Генералната дирекция за персонала и администрацията.
   5.   Надбавките, които са в сила за ГСС за работа на смени, могат също да бъдат изплащани на SNE.
   Член 11
   Отсъствие поради болест или злополука
   1.   В случай на отсъствие поради болест или злополука SNE трябва да нотифицира своя висшестоящ своевременно, като отбележи настоящия си адрес. Той трябва да представи медицинско удостоверение, ако отсъства повече от три дни. SNE може да бъде помолен да премине медицински преглед, който ГСС урежда.
   2.   Ако отсъствията, дължащи се на болест или злополука за не повече от три дни, продължат общо дванадесет дни за период от дванадесет месеца, от SNE ще бъде изискано да представи медицинско удостоверение за всяко допълнително отсъствие по болест.
   3.   Когато периодът на болничния отпуск превишава един месец или времето, за което SNEs е бил на служба, която е по-дълга, изплащането на надбавките, предвидени в член 15, параграф 1 и 2, автоматично е преустановено. Разпоредбата не важи в случай на отпуск по болест, свързан с бременност. Болничният отпуск не може да надвишава срока на командировката, предвидена за ангажираното лице.
   4.   SNE, който обаче е пострадал при трудова злополука, случила се по време на изпълнение на преките му задължения, продължава да получава в пълен размер надбавките, предвидени в член 15, параграфи 1 и 2, за периода, за който той е непригоден да работи, до края на периода на командировката.
   Член 12
   Годишен отпуск, специален отпуск и празници
   1.   SNE има право на два и половина работни дни отпуск за цял месец стаж (30 дни за календарна година).
   2.   Отпуска трябва да бъде предварително разрешен от отдела, в който е назначен SNE.
   3.   SNE може при обоснована молба да получи специален отпуск в следните случаи:

               —

               сключване на брак на SNE: два дни годишно,

               —

               сериозно заболяване на един от съпрузите: до три дни,

               —

               смърт на един от съпрузите: четири дни,

               —

               сериозно заболяване на роднина по възходяща линия: до два дни годишно,

               —

               смърт на роднина по възходяща линия: два дни,

               —

               раждане на дете: два дни,

               —

               сериозно заболяване на дете: до два дни годишно,

               —

               смърт на дете: четири дни.

         4.   При уважителна, обоснована молба, отправена от работодателя на SNE, от ГСС може да бъде отпуснат до два дни специален отпуск за 12-месечен период, като всеки такъв случай се разглежда поотделно.
   5.   В случаите, когато се работи на граждански договор, годишният отпуск съответно се намалява.
   6.   Дните от годишния отпуск, които не са ползвани до края на периода на командировката, се губят.
   Член 13
   Отпуск по майчинство
   1.   SNE, която е бременна, получава отпуск по майчинство от 16 седмици. През този период тя получава надбавките, отбелязани в член 15.
   2.   SNE, която кърми своя рожба, може при молба, на основание на медицински документ, който удостоверява този факт, да получи допълнителен отпуск от максимум четири седмици, които текат от края на болничния отпуск по майчинство. По време на този период тя получава надбавките, отбелязани в член 15.
   3.   Там, където националното законодателство на работодателя на SNE дава право на по-дълъг отпуск по майчинство, командировката се отлага за периода, превишаващ този, даден от ГСС. В този случай периодът, еквивалентен на отлагането, се добавя в края на командировката, ако интересите на ГСС изискват това.
   4.   SNE може алтернативно да кандидатства за отлагане периода на командировката, за да ползва всички срокове, разрешени за отпуск по майчинство и кърмачество. В този случай периодът, еквивалентен на срока на отлагането, се добавя в края на командировката, ако интересите на ГСС гарантират това.
   Член 14
   Управление и контрол
   Управлението и контролът на отпуските е в прерогативите на администрацията на ГСС. Контролът за спазването на работното време и отсъствията от работа попада в отговорностите на генералния директор или на отдела, в който SNE е назначен.
   ГЛАВА III
   НАДБАВКИ И РАЗХОДИ
   Член 15
   Дневни
   1.   SNE има право да получава дневни надбавки, които да покриват разноски за периода на командировката си. Там, където разстоянието между местоживеенето и местоработата е 150 km или по-малко, надбавките са в размер на 26,78 EUR на ден. Там, където разстоянието е по-голямо от 150 km, дневните надбавки са в размер на 107,1 EUR.
   2.   Ако SNE не е получавал суми за покриване на разноски по преместване или от ГСС или от работодателя си, му се изплащат допълнителни месечни надбавки според таблицата, отбелязана по-долу:

               Разстояние между местоживеене и месторабота на SNEs
               (в km)

               Сума в EUR

               0-150

               0

               > 150

               68,85

               > 300

               122,40

               > 500

               198,90

               > 800

               321,30

               > 1 300

               504,90

               > 2 000

               604,35

         Тези надбавки се дължат и се изплащат месечно.
   3.   Тези надбавки се изплащат за срока на мисията, годишния отпуск, отпуска по майчинство, специалния отпуск и празниците, които се дават за ползване от ГСС.
   4.   SNE, който по време на трите години, през последните шест месеца преди изтичане на командировката, обичайно живее или изпълнява своята професионална дейност на място, коeто се намира на 150 km или по-малко от местоработата му, получава дневни надбавки за покриване на разноски в размер на 26,78 EUR. За целите на настоящата разпоредба обстоятелствата, възникващи от работата, която се върши от SNE за държавата, различна от тази за местоработата на командировката или за международната организация, не се взема под внимание.
   5.   Когато SNE започне да изпълнява своите специални задачи, той получава авансова сума, равностойна на надбавките за 75 дни, при което правото за някакви други такива надбавки спира за кореспондиращия период. Ако командировката в ГСС бъде приключена преди изтичане на периода, взет под внимание за изчисляване авансово, SNE е задължен да върне сумата, кореспондираща с останалата част на периода.
   6.   В периода на обмен на кореспонденция, отбелязан в член 1, параграф 5, ГСС трябва да бъде информиран за всякакво плащане, сходно с това, упоменато в параграф 1 от настоящия член, което SNE е получил. Всякакви такива суми трябва да бъдат извадени от надбавките, изплатени от ГСС съгласно отбелязаното в параграф 1.
   7.   Дневните и месечни надбавки се приспособяват всяка година без ретроактивен ефект на база на адаптирането на основните заплати на служителите в Общността в Брюксел и Люксембург.
   8.   За SNE, назначени на работа в офиса за свръзка на ГСС, надбавките за покриване на разноски, отбелязани в настоящия член, могат да бъдат заменени с надбавки за издръжка на жилище, където това се налага от специфичните обстоятелства на страната, където се прави командировката, при условие че има обосновано решение от Генералния директор за администрацията и протокола.
   Член 16
   Допълнително изплащани надбавки за издръжка на жилище
   1.   Освен в случаите, когато мястото на пребивавне, което обитава SNE, е на 150 km или по-малко от местоработата му, той, където е подходящо, трябва да получава допълнителни надбавки за издръжка на жилище, равни на разликата между брутната годишна заплата (по-малки семейни надбавки), изплащани от работодателя плюс надбавките за пътни разноски, изплащани от ГСС и основната заплата, платима за служител със степен 1 на ранг А 8 или ранг Б 5, в зависимост от категорията, в която той е прираравнен.
   2.   Тази надбавка трябва да бъде приспособявана веднъж в годината, без ретроактивен ефект на база на адаптацията на основните заплати за длъжностни лица на Общността.
   Член 17
   Място на пребиваване
   1.   За целите на настоящия правилник мястото на пребиваване трябва да бъде мястото, където SNEs е изпълнявал своите преки задължения за работодателя, непосредствено преди да бъде командирован. Местоработата на командировката трябва да бъде мястото, където отделът на ГСС, в който е назначен SNE, е локализиран. И двете места трябва да бъдат определени в обмена на кореспонденция, както е отбелязано в член 1, параграф 5.
   2.   Ако при командировка като SNE националният експерт вече е командирован от името на своя работодател на място, различно от това, където е разположено главното управление на последния, за мястото на пребививане се приема онова от двете места, което е по-близо до мястото на командировката.
   3.   Счита се, че мястото на пребиваване и място на командировка, където:

               а)

               по време на тригодишния период, последните шест месеца преди командировката, SNE обичайно е живял или изпълнявал основните си професионални задължения на място, което се намира на 150 km или по-малко от мястото на командировката, или

               б)

               по времето, когато ГСС е отправил молба за командировка, мястото на командировката е основната резиденция на съпруга/съпругата на SNE или на което и да е от неговите деца, които той/тя издържа.
               За тази цел резиденция, отстояща на 150 км или по-малко от местоработата на командировката, трябва да се третира като резиденция на това място.

         4.   За целите на прилагане на текста на настоящия член обстоятелствата, възникващи от работата, която SNE върши за държавата, различна от тази за местоработата на командировката или за международната организация, не се вземат под внимание.
   Член 18
   Пътни разноски
   1.   SNE, чието място на пребиваване се намира на повече от 150 km от мястото на командировката, има право да получава парични суми, които да покриват пътните разноски:

               а)

               за него/нея:

                           —

                           от мястото на пребиваване до мястото на командировка в началото на периода на командировка,

                           —

                           от мястото на командировка до мястото на пребиваване в края на периода на командировката;

               б)

               за неговата съпруга и децата на издръжка, при условие че те живеят със SNE, и че преместването се покрива със средства на ГСС:

                           —

                           в началото на командировката при преместване от мястото на пребиваване към мястото на командировка,

                           —

                           в края на командировката от мястото на пребиваване.

         2.   Ако пътуването не се извършва със самолет, сумите се възстановяват по равностоен курс, ограничен до цената за пътувания втора класа по железопътни линии без добавки. Това се прилага и ако пътуването се осъществява с лек автомобил. Когато пътуването по железопътни линии надвишава 500 km или там, където стандартния маршрут включва и прекосяване на море, сумата за цената на самолетния билет може да се възстанови до действителната цена на билет PEX или АPEX, при продажбата на билети или бордови карти.
   3.   Чрез дерогация от параграф 1 SNEs, които докажат, че са променили мястото, при което те ще изпълняват основната дейност по командировката си, имат право да им бъдат възстановени пътните разноски до това място в рамките на ограниченията. Възстановяването на сумите не може да включва изплащането на сума, по-висока от тази, на която SNE има право в случай на завръщане към мястото на пребиваване.
   4.   Ако SNE се е възползвал от неговото преместване от мястото на пребиваване до мястото на командировка, той получава правото всяка година да получи изплащане на суми, които покриват издръжката на жилище, равностойно на цената на пътуване обратно от местоработата до местоживеенето му за себе си, съпругата и децата, които са на издръжка, на основание на разпоредбите в сила за ГСС.
   Член 19
   Разноски по преместване
   1.   Освен ако не се прилага текстът на второто изречение от член 15, параграф 4, SNEs може да премести своята лична покъщнина от местоживеенето до местоработата на командировката за сметка на ГСС, след като получи предварително разрешение, съобразно правилата в сила за ГСС за времето на осребряване на разноските по преместването, в случай че са изпълнени следните условия:

               а)

               първоначалният период на командировката трябва да бъде две години;

               б)

               мястото на пребиваване на SNEs трябва да се намира на 100 и повече километра от мястото на командировка;

               в)

               преместването трябва да бъде приключено в рамките на шест месеца от началната дата на командировката;

               г)

               разрешението трябва да се поиска поне два месеца преди предвидената дата за преместване;

               д)

               разноските по преместването не се финансират от работодателя;

               е)

               SNE трябва да изпрати оригинали от калкулации, квитанции, фактури в ГСС и удостоверение от работодателя си, потвърждаващо че той не е поел разноските по преместването.

         2.   При условията на параграфи 3 и 4 там, където преместването към местоработата на командировката е за сметка на ГСС, SNE има право в края на командировката си след предварително разрешение да получи осребряване на разноските по преместването от месторабота до място на пребиваване, съобразно правилата в сила за ГСС за времето, отнасящо се до изплащане на тези разноски, важащо за условията, отбелязани в параграф 1, букви г), д), е), отбелязани по-горе, при следните допълнителни условия:

               а)

               преместването не може да се състои по-рано от три месеца преди края на командировката;

               б)

               преместването трябва да се осъществи в рамките на шест месеца след края на командировката.

         3.   SNE, чиято командировка е прекратена по негова молба или по молба на работодателя му в рамката на две години от началото на командировката, няма право да му бъдат изплатени разноските по преместването до мястото на пребиваване.
   4.   Там, където SNE докаже, че мястото, където той ще изпълнява основната си дейност, се е променило след командировката, разноските по преместването до това ново място могат да бъдат изплатени, но само до размера, който би бил платим, в случай че преместването е до мястото на пребиваване.
   Член 20
   Мисии и разходи за мисии
   1.   SNE може да бъде изпратен на мисия при условията на член 4.
   2.   Разходите за мисията се покриват съгласно разпоредбите в сила за ГСС.
   Член 21
   Квалификация
   SNE има право да посещава квалификационни курсове, организирани от ГСС, ако интересите на ГСС го налагат. Оправданите интереси на SNE, като се вземе предвид най-вече неговата професионална кариера след командировката, трябва да се зачитат, когато се взема решение за посещаване на такива курсове.
   Член 22
   Административни разпоредби
   1.   SNE докладва в съответния отдел на Генералната дирекция за персонала и администрацията на първия ден от командировката си, за да попълни необходимите административни формуляри. Той встъпва в своите преки задължения или на първо, или на 16-о число от месеца.
   2.   SNE, назначен в офиса за свръзка към ГСС, докладва в съответния отдел към ГСС на неговото мястото на командировка.
   3.   Плащанията се правят в еуро от определения към ГСС отдел, в банкова сметка, която е открита към банкова институция по мястото на командировка.
   ГЛАВА IV
   ПРИЛАГАНЕ НА ПРАВИЛАТА ЗА КОМАНДИРОВАНИЯ ВОЕНЕН ПЕРСОНАЛ
   Член 23
   Правила, прилагани за командирования военен персонал
   При условията на членове 24—33, настоящите правила се прилагат и за командирования военен персонал към ГСС, за да се сформира военен персонал на Европейския съюз съгласно Решение 2001/80/ОВППС от 22 януари 2001 г. по създаването на военен персонал за ЕО (1).
   Член 24
   Условия
   Командированият военен персонал трябва да е на платена служба във въоръжените сили на държава-членка за периода на командировката. Тези лица трябва да са граждани на държава-членка.
   Член 25
   Набиране на служители
   Чрез дерогация от текста на второто изречение на член 1, параграф 3, генералният секретар/върховният представител трябва да определи условията за набиране на командирования военен персонал.
   Член 26
   Обмен на кореспонденция
   За целите на прилагане на член 1, параграф 5, обменът на кореспонденция се извършва между генералния секретар/върховния представител и постоянното представителство на ангажираната държава-членка.
   Член 27
   Продължителност на командировката
   1.   Чрез дерогация от член 2, параграф 1, продължителността на командировката не може да бъде за по-малко от шест месеца, нито по-дълго от три години, като впоследствие тя може да бъде удължавана за общ период, който да не надвишава четири години.
   2.   Чрез дерогация от член 2, параграф 3, буква б), освен при изключителни случаи трябва да е изтекъл период най-малко от три години между края на предишния период на командировка и една нова командировка, където условията го позволяват и в споразумение с генералния секретар/върховния представител.
   Член 28
   Задачи
   Чрез дерогация от член 4, параграф 1, командированият военен персонал, който действа под ръководството на генералния секретар/върховния представител, изпълнява мисията, осъществява задачите и изпълнява преките си задължения, които са му възложени съгласно приложението към Решение 2001/80/ОВППС.
   Член 29
   Външни ангажименти
   Чрез дерогация от член 4, параграф 2, командированият военен персонал не може да ангажира ГСС с външни ангажименти, освен при специален мандат, предоставен с разрешението на генералния секретар/върховния представител.
   Член 30
   Сертификат за работа с класифицирана информация
   Чрез дерогация от член 4, параграф 5, подходящото ниво за сертификат за работа с класифицирана информация, с която член на екипа от командирования военен персонал може да борави, не може да е по-ниско от СЕКРЕТНО и това трябва да бъде уточнено в обмена на кореспонденция, отбелязан в член 1, параграф 5.
   Член 31
   Професионален опит
   Чрез дерогация от член 6, параграф 1, член на военния персонал, който работи на административно и консултантско ниво и притежава висока степен на компетентност за преките си задължения, които изпълнява, може да бъде командирован към ГСС.
   Член 32
   Отлагане и прекратяване на командировката
   1.   Разрешението за член 7, което ще се прилага за член от военния персонал, се дава от генералния секретар/върховния представител.
   2.   Чрез дерогация от член 8 командировката може да бъде прекратявана, ако това го изискват интересите на ГСС или на националната администрация, на която е член служителят от командирования военен персонал, или заради някаква друга достатъчно отговорна кауза.
   Член 33
   Сериозно несправяне със задължения
   1.   Чрез дерогация от член 8, параграф 3, командировката може да бъде прекратена без предизвестие в сериозни случаи на преднамерено или небрежно несправяне със задълженията на член от командирования военен персонал. Решението може да бъде взето от генералния секретар/върховния представител, след като на засегнатото лице е била предоставена възможност да представи своя защита. Преди да бъде взето едно такова решение, генералният секретар/върховният представител уведомяват постоянния представител на държавата-членка, на която членът на командирования военен персонал е гражданин. След настоящото решение надбавките, отбелязани в членове 18 и 19, повече не са дължими на лицето.
   Преди да се вземе решението, отбелязано в първия параграф, службата на члена на командирования военен персонал може да бъде отложена, когато има сериозна забележка за несправяне със задълженията му, отправена от генералния секретар/върховния представител, след като заинтересованото лице е получило възможността да представи своя защита. Надбавките, отбелязани в членове 15 и 16, не се изплащат за времето на отстраняване, което не може да надвишава три месеца.
   2.   Генералният секретар/върховният представител може да доведе до знание на националните власти всяко едно нарушаване от страна на член на командирования военен персонал на правилата, които са определени или упоменати в настоящото решение.
   3.   Членът на командирования военен персонал продължава да подлежи на дисциплинарна отговорност според условията на националното законодателство, от страната от която той идва.
   Член 34
   Работно време
   Второто изречение от член 10, параграф 2 не се прилага за командирования военен персонал.
   Член 35
   Специален отпуск
   Чрез дерогация от член 12, параграф 4 неизплатеният допълнителен специален отпуск може да се дава от ГСС за повишаване на квалификацията от работодателя, при условие че има надлежно оформено и обосновано искане от страна на работодателя.
   Член 36
   Надбавки
   Чрез дерогация от член 15, параграф 1 и член 16, обменът на кореспонденция, отбелязан в член 1, параграф 5, може да определи, че надбавките може и да не се изплащат.
   Член 37
   Място на пребиваване
   1.   Счита се, че членът на командирования военен персонал има за свое място на пребиваване столицата на държавата-членка, на която той е гражданин, когато съгласно член 17, параграфи 1 и 2, и параграф 3, буква а), неговото мястото на пребиваване да се намира на 150 km или по-малко от мястото на командировката.
   2.   Счита се, че членът на командирования военен персонал има за свое място на пребиваване столицата на държавата-членка, на която той е гражданин, когато основното място на пребиваване на съпругата или детето/децата на издръжка, отбелязано в член 17, параграф 3, буква б), е в държавата-членка, а не където е мястото на командировката.
   ГЛАВА V
   ЗАКЛЮЧИТЕЛНИ РАЗПОРЕДБИ
   Член 38
   Отмяна
   Отменят се следните решения:

               —

               Решение на Съвета от 25 юни 1997 г. относно правилата, приложими за националните експерти, прикрепени на работа към Генералния секретариат на Съвета (Генерална дирекция за правосъдие и вътрешни дела) в контекста на изпълнението на плана за напредък в борбата срещу организираната престъпност,

               —

               Решение на Съвета от 22 март 1999 г. относно правилата, приложими за национални експерти, прикрепени на работа към Генералния секретариат на Съвета (Генерална дирекция за правосъдие и вътрешни дела) в контекста на колективната оценка на законодателството, прилагането и ефективното изпълнение от страна на страните-кандидатки на достиженията на европейското право (acquis) на ЕО в сферата на правосъдието и вътрешните работи,

               —

               Решение 2001/41/ЕО на Съвета от 22 декември 2000 г. относно правилата, приложими за национални експерти, прикрепени на работа към Генералния секретариат на Съвета в контекста на система за обмен на служители на Генералния секретариат на Съвета на ЕО и служители от националните администрации или международни организации (2), и

               —

               Решение 2001/496/ОВППС на Съвета от 25 юни 2001 г. относно правилата, приложими за националния командирован военен персонал към Генералния секретариат на Съвета, за да бъде сформиран военен персонал на Европейския съюз (3).

         Член 39
   Влизане в сила
   Настоящото решение влиза в сила от датата на неговото публикуване в Официален вестник на Европейския съюз.

      То се прилага от първия ден на месеца, последващ влизането на решението в сила, за всяка нова командировка или за всяко ново подновяване на такава командировка.
      Съставено в Люксембург на 16 юни 2003 година.

            За Съвета

            Председател

         G. PAPANDREOU

      (1)  ОВ L 27, 30.1.2001 г., стр. 7.

      (2)  ОВ L 11, 16.1.2001 г., стр. 35. Решение, изменено с Решение 2002/34/ЕО (ОВ L 15, 17.1.2002 г., стр. 29).

      (3)  ОВ L 181, 4.7.2001 г., стр. 1. Решение, изменено с Решение 2002/34/ЕО.


title: Решение 2014/475/ОВППС на Съвета от 18 юли 2014 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

text:
               19.7.2014

               BG

               Официален вестник на Европейския съюз

               L 214/28

         РЕШЕНИЕ 2014/475/ОВППС НА СЪВЕТА
   от 18 юли 2014 година
   за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 17 март 2014 г. Съветът прие Решение 2014/145/ОВППС (1).

               (2)

               Предвид сериозното положение в Украйна следва да се допълнят условията за замразяването на финансови средства и икономически ресурси, така че да бъдат обхванати юридически лица, образувания или органи, които подпомагат материално или финансово действия, подкопаващи или заплашващи териториалната цялост, суверенитета и независимостта на Украйна.

               (3)

               Необходимо е Съюзът да предприеме допълнителни действия за изпълнението на тези мерки.

               (4)

               Решение 2014/145/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Член 2, параграф 1 от Решение 2014/145/ОВППС се заменя със следното:

      „1.   Замразяват се всички финансови средства и икономически ресурси, принадлежащи, притежавани, държани или контролирани от:

                  —

                  физически лица, които са отговорни за, активно подкрепят или осъществяват действия или политики, подкопаващи или заплашващи териториалната цялост, суверенитета и независимостта на Украйна или стабилността и сигурността в Украйна, или възпрепятстващи работата на международните организации в Украйна, както и свързани с тях физически или юридически лица, образувания или органи;

                  —

                  юридически лица, образувания или органи, които подпомагат материално или финансово действия, подкопаващи или заплашващи териториалната цялост, суверенитета и независимостта на Украйна; или

                  —

                  юридически лица, образувания или органи в Крим или Севастопол,чиято собственост е била прехвърлена в нарушение на украинското право, или юридически лица, образувания или органи, които са извлекли ползи от това прехвърляне,

            посочени в приложението.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 18 юли 2014 година.

            За Съвета

            Председател

         S. GOZI

      (1)  Решение 2014/145/ОВППС на Съвета от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 78, 17.3.2014 г., стр. 16).


title: Решение на Съвета от 19 юни 1989 година за създаване на Статистически програмен комитет на Европейските общности

text:
               13/ 09

               BG

               Официален вестник на Европейския съюз

               171

         31989D0382

               L 181/47

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 19 юни 1989 година
   за създаване на Статистически програмен комитет на Европейските общности
   (89/382/ЕИО, Евратом)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Договора за създаване на Европейската общност за атомна енергия,
   като взе предвид проекта за решение, представен от Комисията,
   като взе предвид становището на Европейския парламент (1),
   като има предвид, че резолюцията на Съвета от 19 юни 1989 г. относно прилагането на план за приоритетни дейности в областта на информатиката, използвана за целите на статистиката: статистическа програма на Европейските общности 1989—1992 (2), показа необходимостта от глобална и съгласувана статистическа програма, за да се осъществяват целите на Европейските общности;
   като има предвид, че осъществяването на статистическата програма изисква вземането на решения, които отговарят на нуждите на Общността, както и определянето на техния приоритет и прилагането на процедури, които засилват тясното сътрудничество, съществуващо между държавите-членки и Комисията;
   като има предвид, че за да бъде осъществено това сътрудничество, е необходимо да се създаде комитет, натоварен да подпомага Комисията при изпълнението на статистическите програми на Европейските общности;
   като има предвид, че е желателно това сътрудничество да бъде разширено, като включи всички области, които са предмет на статистическите програми на Европейските общности;
   РЕШИ:
   Член 1
   Създава се Статистически програмен комитет, по-нататък наречен „комитет“, който е съставен от представители на статистическите институти на държавите-членки и председателстван от представител на Комисията (генералния директор на статистическата служба на Европейските общности).
   Член 2
   Комитетът подпомага Комисията при общото координиране на многогодишните статистически програми, с цел осигуряване на съгласуваност на дейностите, които трябва да се предприемат, с дейностите, предвидени в националните статистически програми.
   Член 3
   Комисията консултира комитета относно:

               а)

               мерките, които смята да предприеме, за да постигне целите, посочени в многогодишните статистически програми, както и средствата и сроковете за тяхното осъществяване;

               б)

               развитието на многогодишните статистически програми;

               в)

               всеки друг въпрос, по-специално от методологичен характер, който се отнася до изработването или изпълнението на статистическите програми, който е повдигнат от президента на комитета или по негова инициатива, или по искане на някоя от държавите-членки.

         Член 4
   Освен това комитетът упражнява функциите, които ще му бъдат дадени по силата на разпоредбите, приети от Съвета в областта на статистиката, съгласно условията, които ще бъдат определени в тези разпоредби съгласно Решение 87/373/ЕИО (3).
   Член 5
   Всяка година комитетът изготвя годишен отчет на дейностите в областта на статистиката, които са под негов контрол. Този доклад се изпраща чрез Комисията на Европейския парламент и на Съвета.
   Член 6
   Комитетът приема свой процедурен правилник.

      Съставено в Люксембург на 19 юни 1989 година.

            За Съвета

            Председател

         C. SOLCHAGA CATALAN

      (1)  ОВ C 158, 26.6.1989 г.

      (2)  ОВ C 162, 29.6.1989 г., стр. 1.

      (3)  ОВ L 197, 18.7.1987 г., стр. 33.


title: 2011/121/ЕС: Решение на Комисията от 21 февруари 2011 година за определяне на валидни за целия Европейски съюз цели за ефективност и прагове за предупреждение при доставянето на аеронавигационно обслужване през периода 2012—2014 година  Текст от значение за ЕИП

text:
               23.2.2011

               BG

               Официален вестник на Европейския съюз

               L 48/16

         РЕШЕНИЕ НА КОМИСИЯТА
   от 21 февруари 2011 година
   за определяне на валидни за целия Европейски съюз цели за ефективност и прагове за предупреждение при доставянето на аеронавигационно обслужване през периода 2012—2014 година
   (текст от значение за ЕИП)
   (2011/121/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (Рамковия регламент) (1), и по-специално член 11, параграф 1 от него,
   като има предвид, че:

               (1)

               В Регламент (ЕС) № 691/2010 на Комисията от 29 юли 2010 г. за определяне на схема за ефективност на аеронавигационното обслужване и мрежовите функции и за изменение на Регламент (ЕО) № 2096/2005 за определяне на общи изисквания при доставянето на аеронавигационни услуги (2) се предвижда приемането от Комисията на цели за ефективност, валидни за целия Европейски съюз.

               (2)

               На 27 май 2010 г. Комисията проведе консултация относно подхода и процесите за определяне на валидни за целия Европейски съюз цели за ефективност, в която бяха включени всички заинтересовани страни, изброени в член 10, параграф 3 от Регламент (ЕО) № 549/2004.

               (3)

               На 29 юли 2010 г. Комисията определи орган за преглед на ефективността съгласно член 3 от Регламент (ЕО) № 691/2010 на Комисията, който да я подпомага в прилагането на схемата за ефективност.

               (4)

               Органът за преглед на ефективността подготви в сътрудничество с Европейската агенция за авиационна безопасност (EASA) предложения относно валидни за целия Европейски съюз цели за ефективност, които на 2 август 2010 г. бяха представени за консултация със заинтересованите страни, както се изисква съгласно член 9, параграф 1 от Регламент (ЕС) № 691/2010.

               (5)

               Предложените от органа за преглед на ефективността цели за ефективност, валидни за целия Европейски съюз, относно околната среда, капацитета и разходите бяха проверени с EASA за съвместимост с първостепенните цели, свързани с безопасността.

               (6)

               На 27 септември 2010 г. органът за преглед на ефективността представи на Комисията своите препоръки относно валидни за целия Европейски съюз цели за ефективност за периода 2012—2014 г. в доклад, в който всяка една препоръка се подкрепя с описание на предвижданията и основанията, които са използвани за определянето на целите, а като приложение съдържа документ за консултацията, обобщаващ процеса на консултацията, както и документ за реакцията на направените забележки, описващ накратко как тези забележки са били взети под внимание при изготвянето на препоръките към Комисията.

               (7)

               Валидните за целия Европейски съюз цели за ефективност се основават на информацията, с която са разполагали Комисията и органът за преглед на ефективността към 24 ноември 2010 г. Според прогнозите, предоставени от държавите-членки на Комисията и Европейската организация за безопасност на въздухоплаването (Евроконтрол) съгласно разпоредбите на Регламент (ЕО) № 1794/2006 на Комисията (3), установената за целия Европейски съюз осреднена таксова единица за аеронавигационно обслужване при прелитане се очаква да бъде 55,91 EUR през 2014 г. (в реално изражение, EUR от 2009 г.) с междинна годишна стойност 58,38 EUR през 2012 г. и 56,95 EUR през 2013 г. Тези стойности са съобразени с най-новите данни за планираните разходи на Евроконтрол, включително с еднократното намаление през 2011 г. за държавите-членки на ЕС на таксовата единица за обслужване при прелитане с 0,69 EUR. Като взема под внимание доклада на органа за преглед на ефективността и подобренията в ефективността, които могат да се очакват от постепенното и съгласувано прилагане на всички елементи на втория пакет на инициативата „Единно европейско небе“, Комисията счита, че валидната за целия Европейски съюз цел за ефективност на разходите може да бъде определена на по-ниско равнище, отколкото в най-новите консолидирани планове на държавите-членки.

               (8)

               Европейският генерален план за управление на въздушното движение — непрекъснато развиващ се документ, който представлява съвместно съгласуваната пътна карта, обхващаща както развитието, така и разгръщането на SESAR, бе одобрен от Съвета на 30 март 2009 година (4). Той съдържа политическата визия и целта на високо равнище на Комисията за инициативата „Единно европейско небе“ и представлява нейния технологичен стълб в ключовите области на дейност — безопасност, околна среда, капацитет и ефективност на разходите, и определянето на валидни за целия Европейски съюз цели за ефективност следва да се разглежда като част от процеса, насочен към постигане на тези цели.

               (9)

               През първия референтен период за схемата за ефективност Комисията, съветвана от ЕААБ, следва да оцени и потвърди ключовите показатели за ефективност по отношение на безопасността с оглед да гарантира, че рискът за безопасността се установява, намалява и управлява по адекватен начин. Държавите-членки следва да наблюдават и публикуват тези ключови показатели за ефективност и могат да определят съответстващи цели.

               (10)

               Съгласно съображение 18, членове 10 и 13, приложение II, точка 1.2 и приложение III, точка 1 от Регламент (ЕС) № 691/2010 не е задължително националните цели за ефективност или целите за ефективност на равнище функционален блок въздушно пространство да съвпадат с валидните за целия Европейски съюз цели за ефективност; те следва да са съвместими с целите за ефективност, валидни за целия Европейски съюз. Националните планове за ефективност или плановете за ефективност на равнище функционален блок въздушно пространство следва да отразяват тази съвместимост.

               (11)

               Направената от Комисията оценка на националните планове и цели за ефективност или на плановете и целите за ефективност на равнище функционален блок въздушно пространство следва да е цялостна, като всяка цел се претегля спрямо другите по балансиран начин, вземат се предвид оправдани компромиси между различни области на дейност и се съблюдават първостепенните цели, свързани с безопасността. Тя следва да е съобразена с местните условия, особено за държави с ниски таксови единици или по „Европейския механизъм за подпомагане“, като например вече предприети мерки за ограничаване на разходите, планирани разходи за конкретни програми за повишаване на ефективността в специфични области на дейност и специфични особености, включително постижения, както и неуспехи. По силата на член 13, параграф 1 от Регламент (ЕС) № 691/2010 тя следва надлежно да отразява евентуалното развитие на условията между датата на приемането на валидните за целия Европейски съюз цели за ефективност и датата на оценката. В оценката следва да се отчита също така вече постигнатият напредък от държавите-членки от приемането на Регламент (ЕО) № 1070/2009 на Европейския парламент и на Съвета (5) насам в различните ключови области на дейност, и особено в областта на ефективността на разходите.

               (12)

               По силата на разпоредбите на Регламент (ЕО) № 1794/2006 на държавите-членки следва да се разреши пренос на печалбите или загубите, направени от тях до 2011 г. включително.

               (13)

               Мерките, предвидени в настоящото решение, са в съответствие със становището на Комитета за единно небе,

         ПРИЕ НАСТОЯЩОТО РЕШЕНИЕ:
   Член 1
   Цели за ефективност, валидни за целия Европейски съюз
   За референтния период относно ефективността, започващ на 1 януари 2012 г. и завършващ на 31 декември 2014 г., валидните за целия Европейски съюз цели за ефективност са, както следва:
   а)   цел относно околната среда: подобрение с 0,75 процентни пункта на показателя за средната ефективност на хоризонтален полет по маршрут през 2014 г. в сравнение с положението през 2009 г.;
   б)   цел относно капацитета: подобряване на управлението на потоците въздушно движение, така че средното закъснение по маршрут да достигне максимум 0,5 минути за полет през 2014 г.;
   в)   цел по отношение на ефективността на разходите: намаляване на установената за целия Европейски съюз осреднена таксова единица за аеронавигационно обслужване при прелитане от 59,97 EUR през 2011 г. на 53,92 EUR през 2014 г. (в реално изражение, EUR от 2009 г.) с междинна годишна стойност 57,88 EUR през 2012 г. и 55,87 EUR през 2013 г.
   Член 2
   Прагове за предупреждение
   1.   За всички ключови показатели за ефективност, приложими за референтния период относно ефективността, прагът, отвъд който може да се активира механизмът за предупреждение, посочен в член 18 от Регламент (ЕС) № 691/2010, е отклонение за една календарна година с най-малко 10 % на действителния обем въздушно движение, отчетен от органа за преглед на ефективността, спрямо упоменатите в член 3 прогнози за въздушното движение.
   2.   За показателя за ефективност на разходите прагът за развитие на разходите, отвъд който може да се активира механизмът за предупреждение, посочен в член 18 от Регламент (ЕС) № 691/2010, е отклонение за една календарна година с най-малко 10 % на действителните разходи на равнището на целия Европейски съюз, отчетени от органа за преглед на ефективността, спрямо упоменатите в член 3 референтни установени разходи.
   Член 3
   Предвиждания
   Членове 1 и 2 от настоящото решение се основават на следните предвиждания:

               1.

               Прогнозирано въздушно движение на равнището на целия Европейски съюз, изразено в обслужени единици при прелитане: 108 776 000 през 2012 г., 111 605 000 през 2013 г. и 114 610 000 през 2014 г.

               2.

               Референтни установени разходи, прогнозирани на равнището на целия Европейски съюз (в реално изражение, евро от 2009 г.): 6 296 000 000 EUR през 2012 г., 6 234 000 000 EUR през 2013 г. и 6 179 000 000 EUR през 2014 г.

         Член 4
   Преразглеждане на целите, валидни за целия Европейски съюз
   В съответствие с член 16, параграф 1, буква а) от Регламент (ЕС) № 691/2010 Комисията взема решение за преразглеждане на валидните за целия Европейски съюз цели, предвидени в член 1, ако преди започването на референтния период тя разполага със значителни доказателства, че първоначалните данни, предвиждания и/или основания, използвани за определяне на първоначалните цели, валидни за целия Европейски съюз, вече не са валидни.
   Член 5
   Влизане в сила
   Настоящото решение влиза в сила в деня на публикуването му в Официален вестник на Европейския съюз. Националните планове за ефективност или плановете за ефективност на равнище функционален блок въздушно пространство, приети след 1 януари 2012 г., се прилагат с обратна сила, считано от първия ден на референтния период.

      Съставено в Брюксел на 21 февруари 2011 година.

            За Комисията

            Председател

         José Manuel BARROSO

      (1)  ОВ L 96, 31.3.2004 г., стр. 1.

      (2)  ОВ L 201, 3.8.2010 г., стр. 1.

      (3)  ОВ L 341, 7.12.2006 г., стр. 3.

      (4)  Решение 2009/320/ЕО на Съвета (ОВ L 95, 9.4.2009 г., стр. 41.).

      (5)  ОВ L 300, 14.11.2009 г., стр. 34.


title: Решение 2014/145/ОВППС на Съвета от 17 март 2014 година относно ограничителни мерки във връзка с действия, подкопаващи или застрашаващи, териториалната цялост, суверенитета и независимостта на Украйна

text:
               17.3.2014

               BG

               Официален вестник на Европейския съюз

               L 78/16

      РЕШЕНИЕ 2014/145/ОВППС НА СЪВЕТА

   от 17 март 2014 година
   относно ограничителни мерки във връзка с действия, подкопаващи или застрашаващи, териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 6 март 2014 г. държавните и правителствените ръководители на държавите — членки на Съюза, решително осъдиха непровокираното нарушаване на суверенитета и териториалната цялост на Украйна от Руската федерация и я призоваха да изтегли незабавно въоръжените си сили към зоните на постоянното им разполагане съгласно свързаните с това споразумения. Те призоваха Руската федерация да осигури незабавен достъп за международни наблюдатели. Държавните и правителствените ръководители счетоха, че решението на Върховния съвет на Автономната република Крим да проведе референдум относно бъдещия статут на територията противоречи на конституцията на Украйна и следователно е незаконно.

               (2)

               Държавните и правителствените ръководители решиха да предприемат действия, включително предвидените от Съвета на 3 март 2014 г., а именно временно преустановяване на двустранните преговори с Руската федерация във връзка с визовия режим, както и преговорите по ново всеобхватно споразумение, което да замени съществуващото споразумение за партньорство и сътрудничество.

               (3)

               Държавните и правителствените ръководители подчертаха, че решение на кризата следва да се намери посредством преговори между правителствата на Украйна и на Руската федерация, включително посредством възможни многостранни механизми, и че при липсата на резултати в много кратък срок Съюзът ще вземе решение за допълнителни мерки, като забрани за пътуване, замразяване на активи и отмяна на срещата на високо равнище ЕС—Русия.

               (4)

               При сегашните обстоятелства следва да бъдат наложени ограничения за пътуване и замразяване на активи спрямо лица, които носят отговорност за действия, подкопаващи или застрашаващи териториалната цялост, суверенитета и независимостта на Украйна, включително действия относно бъдещия статут на която и да е част от територията, които са в разрез с конституцията на Украйна, както и спрямо свързани с тях лица образувания или органи.

               (5)

               Необходимо е Съюзът да предприеме допълнителни действия за изпълнението на определени мерки,

         ПРИЕ НАСТОЯЩОТО РЕШЕНИЕ:
   Член 1
   1.   Държавите членки предприемат необходимите мерки, за да предотвратят влизането на тяхна територия или транзитното преминаване през нея на физическите лица, които носят отговорност за действия, подкопаващи или застрашаващи териториалната цялост, суверенитета и независимостта на Украйна, както и на свързани с тях физически лица, както са посочени в приложението.
   2.   Параграф 1 не задължава никоя държава членка да отказва на своите граждани влизане на територията си.
   3.   Параграф 1 се прилага, без да се засягат случаите, когато дадена държава членка е обвързана със задължение по международното право, а именно:

               а)

               в качеството на държава — домакин на международна междуправителствена организация;

               б)

               в качеството на държава — домакин на международна конференция, свикана от ООН или провеждана под нейната егида;

               в)

               съгласно многостранно споразумение, предоставящо привилегии и имунитети; или

               г)

               съгласно Договора за помирение от 1929 г. (Латерански договор), сключен от Светия престол (град-държава Ватикан) и Италия.

         4.   Параграф 3 се приема за приложим и в случаите, когато дадена държава членка е държава — домакин на Организацията за сигурност и сътрудничество в Европа (ОССЕ).
   5.   Съветът се информира надлежно във всеки един от случаите, когато някоя държава членка предоставя освобождаване в съответствие с параграфи 3 или 4.
   6.   Държавите членки могат да предоставят освобождаване от мерките, наложени съгласно параграф 1, когато пътуването е оправдано поради спешни хуманитарни нужди или поради участие в междуправителствени срещи и в срещи, които се провеждат с подкрепата на Съюза или чиито домакин е Съюзът или държава членка, поела председателството на ОССЕ, и на които се провежда политически диалог, пряко насърчаващ политическите цели на ограничителните мерки, включително подкрепа за териториалната цялост, суверенитета и независимостта на Украйна.
   7.   Държава членка, която желае да предостави освобождаване съгласно параграф 6, уведомява писмено Съвета за това. Счита се, че е предоставено освобождаване, освен ако един или няколко от членовете на Съвета не направят възражение в писмена форма в срок от два работни дни от получаването на уведомлението за предложеното освобождаване. В случай че един или няколко от членовете на Съвета направят възражение, Съветът може да реши с квалифицирано мнозинство да предостави предложеното освобождаване.
   8.   Когато в съответствие с параграфи 3, 4, 6 и 7 държава членка разреши на посочени в приложението лица да влязат на нейна територия или да преминат транзитно през нея, това разрешение важи само за целта, за която е дадено, и за лицето, за които се отнася.
   Член 2
   1.   Замразяват се всички финансови средства и икономически ресурси, принадлежащи, притежавани, държани или контролирани от физически лица, които носят отговорност за действия, подкопаващи или застрашаващи териториалната цялост, суверенитета и независимостта на Украйна, както и от свързани с тях физически или юридически лица, образувания или органи, както са посочени в приложението.
   2.   Никакви финансови средства или икономически ресурси не могат да се предоставят пряко или непряко на разположение или в полза на физическите или юридическите лица, образуванията или органите, посочени в приложението.
   3.   Компетентният орган на дадена държава членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при условия, които сметне за подходящи, след като установи, че съответните финансови средства или икономически ресурси са:

               а)

               необходими за задоволяване на основните нужди на лицата, посочени в приложението, и на членовете на семействата им, които са на тяхна издръжка, включително разходи за храна, наем или ипотечен заем, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащане на разумни по размер професионални възнаграждения и възстановяване на направени разходи, свързани с предоставянето на правни услуги;

               в)

               предназначени изключително за плащане на хонорари или такси за услуги за рутинно поддържане или управление на замразени финансови средства или икономически ресурси; или

               г)

               необходими за извънредни разходи, при условие че най-малко две седмици преди даването на разрешение компетентният орган е уведомил компетентните органи на останалите държави членки и Комисията за основанията, поради които смята, че следва да бъде дадено конкретно разрешение.

         Съответната държава членка информира останалите държави членки и Комисията за всяко разрешение, дадено по настоящия параграф.
   4.   Чрез дерогация от параграф 1 компетентните органи на държава членка могат да разрешат освобождаването на определени замразени финансови средства или икономически ресурси, ако са изпълнени следните условия:

               а)

               финансовите средства или икономическите ресурси са предмет на арбитражно решение, постановено преди датата, на която лицето образуванието или органът, посочени в параграф 1, са включени в списъка в приложението, или на съдебно или административно решение, постановено в Съюза, или на съдебно решение, подлежащо на изпълнение в съответната държава членка, преди или след тази дата;

               б)

               финансовите средства или икономическите ресурси ще бъдат използвани изключително за удовлетворяване на правни претенции, обезпечени или признати за основателни с такова решение, в границите, установени от приложимите законови и подзаконови актове, уреждащи правата на лицата с такива правни претенции;

               в)

               решението не е в полза на физическо или юридическо лице, образувание или орган, посочени в приложението; и

               г)

               признаването на решението не противоречи на обществения ред в съответната държава членка.

         Съответната държава членка информира останалите държави членки и Комисията за всички разрешения, дадени по настоящия параграф.
   5.   Параграф 1 не възпрепятства посочено в списъка физическо или юридическо лице, образувание или орган, да извършва плащане, дължимо по договор, сключен преди датата на включване на това физическо или юридическо лице, образувание или орган в списъка в приложението, при условие че съответната държава членка е установила, че плащането не се получава пряко или косвено от физическо или юридическо лице, образувание или орган, посочени в параграф 1.
   6.   Параграф 2 не се прилага за добавянето към замразени сметки на:

               а)

               лихви или други приходи по тези сметки;

               б)

               плащания, дължими по договори, споразумения или задължения, сключени или възникнали преди датата, на която тези сметки са станали предмет на мерките, предвидени в параграфи 1 и 2; или

               в)

               плащания, дължими по съдебни, административни или арбитражни решения, постановени в Съюза или подлежащи на изпълнение в съответната държава членка,

         при условие че всички тези лихви, други приходи и плащания продължават да са предмет на мерките, предвидени в параграф 1.
   Член 3
   1.   Съветът, по предложение на държава членка или на върховния представител на Съюза по въпросите на външните работи и политиката на сигурност, взема решение за съставянето и изменението на списъка в приложението.
   2.   Съветът съобщава решението, посочено в параграф 1, включително основанията за включването в списъка, на съответното физическо или юридическо лице, образувание или орган, пряко, ако адресът е известен, или чрез публикуване на известие, за да предостави възможност на това лице образувание или орган да представи възражения.
   3.   Когато има представени възражения или нови съществени доказателства, Съветът преразглежда решението по параграф 1 и уведомява съответното лице образувание или орган за това.
   Член 4
   1.   В приложението се съдържат основанията за включването в списъка на съответните физически или юридически лица, образувания или органи, посочени в член 1, параграф 1 и член 2, параграф 1.
   2.   В приложението се съдържа и необходимата информация за идентифициране на съответните физически или юридически лица, образувания или органи, когато тази информация е налична. По отношение на физическите лица информацията може да включва имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на юридическите лица, образуванията или органите тази информация може да включва наименованията, мястото и датата на регистрация, регистрационния номер и мястото на дейност.
   Член 5
   За да се постигне максимален ефект от мерките, посочени в член 1, параграф 1 и член 2, параграф 1, Съюзът насърчава трети държави да приемат ограничителни мерки, подобни на предвидените в настоящото решение.
   Член 6
   Настоящото решение влиза в сила в деня на публикуването му в Официален вестник на Европейския съюз.
   Настоящото решение се прилага до 17 септември 2014 г.
   Настоящото решение подлежи на постоянен преглед. Действието му се удължава или самото решение се изменя, в зависимост от случая, ако Съветът прецени, че целите му не са постигнати.

      Съставено в Брюксел на 17 март 2014 година.

            За Съвета

            Председател

         C. ASHTON

      ПРИЛОЖЕНИЕ

         Списък на лицата, образуванията и органите, посочени в членове 1 и 2

                  Име

                  Идентифицираща информация

                  Основания

                  Дата на вписване

                  1.

                  Sergey Valeryevich Aksyonov (Сергей Валериевич Аксьонов)

                  Дата на раждане: 26.11.1972 г.

                  Аксьонов беше избран за „министър-председател на Крим“ в кримската Върховна рада на 27 февруари 2014 г. в присъствието на проруски въоръжени лица. Неговото „избиране“ беше обявено за противоконституционно от Александър Турчинов на 1 март. Той активно работи за „референдума“ от 16 март 2014 г.

                  17.3.2014 г.

                  2.

                  Vladimir Andreevich Konstantinov (Владимир Андреевич Константинов)

                  Дата на раждане: 19.3.1967 г.

                  Като председател на Върховния съвет на Автономната кримска република Константинов изигра значима роля за решенията, взети от Върховната рада относно референдума срещу териториалната цялост на Украйна и призова избирателите да гласуват в полза на независимостта на Крим.

                  17.3.2014 г.

                  3.

                  Rustam Ilmirovich Temirgaliev (Рустам Илмирович Темиргалиев)

                  Дата на раждане: 15.8.1976 г.

                  Като заместник-председател на Министерския съвет на Крим Темиргалиев изигра значима роля за решенията, взети от Върховната рада относно референдума срещу териториалната цялост на Украйна. Той работи активно за присъединяването на Крим към Руската федерация.

                  17.3.2014 г.

                  4.

                  Deniz Valentinovich Berezovskiy (Денис Валентинович Березовски)

                  Дата на раждане: 15.7.1974 г.

                  Березовски беше назначен за командващ Военноморския флот на Украйна на 1 март 2014 г., но положи клетва пред въоръжените сили на Крим, като по този начин наруши положената от него клетва. Главната прокуратура на Украйна започна разследване срещу него за държавна измяна.

                  17.3.2014 г.

                  5.

                  Aleksei Mikhailovich Chaliy (Алексей Михайлович Чалий)

                  Дата на раждане: 13.6.1961 г.

                  Чалий стана „кмет на Севастопол“ с публични овации на 23 февруари 2014 г. и прие този „избор“. Той води активна кампания за превръщането на Севастопол в отделна единица на Руската федерация след референдума от 16 март 2014 г.

                  17.3.2014 г.

                  6.

                  Pyotr Anatoliyovych Zima (Пьотр Анатолиевич Зима)

                  На 3 март 2014 г. Зима беше назначен за новия ръководител на кримската служба за сигурност (SBU) от „министър-председателя“ Аксьонов и прие назначението си. Той е предоставял значима информация, в т.ч. база данни, на руските разузнавателни служби. Тази информация включва данни за активисти на „Евро-Майдан“ и защитници на правата на човека в Крим. Той изигра значима роля за да се попречи на украинските власти да упражняват контрол върху територията на Крим.
                  На 11 март 2014 г. бивши офицери на SBU на Крим обявиха създаването на независима служба за сигурност на Крим.

                  17.3.2014 г.

                  7.

                  Yuriy Zherebtsov (Юрий Жеребцов)

                  Съветник на председателя на Върховната рада на Крим, един от основните организатори на „референдума“ на 16 март 2014 г. срещу териториалната цялост на Украйна.

                  17.3.2014 г.

                  8.

                  Sergey Pavlovych Tsekov (Сергей Павлович Цеков)

                  Дата на раждане: 28.3.1953 г.

                  Заместник-председател на Върховната рада; Цеков инициира заедно със Сергей Аксьонов незаконното сваляне на правителството на Автономната кримска република. Той привлече към това действие Владимир Константинов, заплашвайки го с уволнение. Той публично призна, че инициативата да се поканят руски военни да окупират Върховната рада на Крим е дошла от депутати в Парламента на Крим. Той беше един от първите кримски лидери, които публично поискаха присъединяването на Крим към Русия.

                  17.3.2014 г.

                  9.

                  Ozerov, Viktor Alekseevich (Озеров, Виктор Алексеевич)

                  Дата на раждане: 5.1.1958 г. в Абакан, Хакасия

                  Председател на Комисията за сигурност и отбрана към Съвета на федерацията на Руската федерация.
                  На 1 март 2014 г. Озеров, от името на Комисията за сигурност и отбрана към Съвета на федерацията, публично подкрепи в Съвета на федерацията разполагането на руски въоръжени сили в Украйна.

                  17.3.2014 г.

                  10.

                  Dzhabarov, Vladimir Michailovich (Джабаров, Владимир Михайлович)

                  Дата на раждане: 29.9.1952 г.

                  Първи заместник-председател на Комисията по международни въпроси към Съвета на федерацията на Руската федерация.
                  На 1 март 2014 г. Джабаров, от името на Комисията по международни въпроси към Съвета на федерацията, публично подкрепи в Съвета на федерацията разполагането на руски въоръжени сили в Украйна.

                  17.3.2014 г.

                  11.

                  Klishas, Andrei Aleksandrovich (Клишас, Андрей Александрович)

                  Дата на раждане: 9.11.1972 г. в Свердловск

                  Председател на Комисията по конституционно право към Съвета на федерацията на Руската федерация.
                  На 1 март 2014 г. Клишас публично подкрепи в Съвета на федерацията разполагането на руски въоръжени сили в Украйна. В публични изказвания Клишас се опитва да обоснове руска военна намеса в Украйна с твърдението, че „украинският президент подкрепя молбата на кримските власти към президента на Руската федерация да предостави всеобхватна помощ в защита на гражданите на Крим“.

                  17.3.2014 г.

                  12.

                  Ryzhkov, Nikolai Ivanovich (Рижков, Николай Иванович)

                  Дата на раждане: 28.9.1929 г. в Дулеевка, Донецка област, Украинска ССР

                  Член на Комисията по федерални въпроси, регионална политика и въпросите на Севера към Съвета на федерацията на Руската федерация.
                  На 1 март 2014 г. Рижков, публично подкрепи в Съвета на федерацията разполагането на руски въоръжени сили в Украйна.

                  17.3.2014 г.

                  13.

                  Bushmin, Evgeni Viktorovich (Бушмин, Евгений Викторович)

                  Дата на раждане: 4.10.1958 г. в Лопатино, Сергашийска област, РСФСР

                  Заместник-председател на Съвета на федерацията на Руската федерация.
                  На 1 март 2014 г. Бушмин публично подкрепи в Съвета на федерацията разполагането на руски въоръжени сили в Украйна.

                  17.3.2014 г.

                  14.

                  Totoonov, Aleksandr Borisovich (Тотоонов, Александър Борисович)

                  Дата на раждане: 3.3.1957 г. в Орджоникидзе, Северна Осетия

                  Член на Комисията по култура, наука и информация към Съвета на федерацията на Руската федерация.
                  На 1 март 2014 г. Тотоонов публично подкрепи в Съвета на федерацията разполагането на руски въоръжени сили в Украйна.

                  17.3.2014 г.

                  15.

                  Panteleev, Oleg Evgenevich (Пантелеев, Олег Евгеневич)

                  Дата на раждане: 21.7.1952 г. в Житниковское, Курганска област

                  Първи заместник-председател на Комисията по парламентарни въпроси.
                  На 1 март 2014 г. Пантелеев публично подкрепи в Съвета на федерацията разполагането на руски въоръжени сили в Украйна.

                  17.3.2014 г.

                  16.

                  Mironov, Sergei Mikhailovich (Миронов, Сергей Михайлович)

                  Дата на раждане: 14.2.1953 г. в Пушкин, Ленинградска област

                  Член на Съвета на Държавната Дума; водач на групата „Справедлива Русия“ в Думата на Руската федерация.
                  Вносител на законопроекта, даващ право на Руската федерация да приеме в състава си, под претекст за защита на руски граждани, територии на друга държава без съгласието на тази държава или без международен договор.

                  17.3.2014 г.

                  17.

                  Zheleznyak, Sergei Vladimirovich (Железняк, Сергей Владимирович)

                  Дата на раждане: 30.7.1970 г. в Санкт Петербург (предишен Ленинград)

                  Заместник-председател на Държавната Дума на Руската федерация.
                  Подкрепя активно използването на руски въоръжени сили в Украйна и анексирането на Крим. Лично оглави демонстрацията в подкрепа на използването на руски въоръжени сили в Украйна.

                  17.3.2014 г.

                  18.

                  Slutski, Leonid Eduardovich (Слуцки, Леонид Едуардович)

                  Дата на раждане: 4.1.1968 г. в Москва

                  Председател на Комисията по въпросите на Общността на независимите държави (ОНД) към Държавната Дума на Руската федерация (член на политическа партия ЛДПР).
                  Подкрепя активно използването на руски въоръжени сили в Украйна и анексирането на Крим.

                  17.3.2014 г.

                  19.

                  Vitko, Aleksandr Viktorovich (Витко, Александър Викторович)

                  Дата на раждане: 13.9.1961 г. във Витебск (Белоруска ССР)

                  Командващ Черноморския флот, вицеадмирал.
                  Командва руските сили, окупирали суверенна територия на Украйна.

                  17.3.2014 г.

                  20.

                  Sidorov, Anatoliy Alekseevich (Сидоров, Анатолий Алексеевич)

                  Командващ руския Западен военен окръг, части от който са разположени в Крим.
                  Отговорен за част от руското военно присъствие в Крим, което подкопава суверенитета на Украйна и подпомага кримските власти да възпрепятстват публични демонстрации срещу действия в полза на референдум и присъединяване към Русия.

                  17.3.2014 г.

                  21.

                  Galkin, Aleksandr (Галкин, Александър)

                  Командващ руския Южен военен окръг, части от който са разположени в Крим; Черноморският флот е под командването на Галкин; голяма част от придвижването на въоръжени сили в Крим се осъществява от Южния военен окръг.
                  Командващ руския Южен военен окръг. Части от него са разположени в Крим. Отговорен за част от руското военно присъствие в Крим, което подкопава суверенитета на Украйна и подпомага кримските власти да възпрепятстват публични демонстрации срещу действия в полза на референдум и присъединяване към Русия. Освен това Черноморският флот е под контрола на този военен окръг.

                  17.3.2014 г.


title: 2012/547/ЕС, Евратом: Решение на Европейския парламент от 10 май 2012 година относно освобождаването от отговорност за изпълнението на бюджета на Изпълнителната агенция за образование, аудиовизия и култура за финансовата 2010 година

text:
               17.10.2012

               BG

               Официален вестник на Европейския съюз

               L 286/86

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност за изпълнението на бюджета на Изпълнителната агенция за образование, аудиовизия и култура за финансовата 2010 година
   (2012/547/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 – C7-0256/2011) (2),

               —

               като взе предвид годишните отчети на Изпълнителната агенция за образование, аудиовизия и култура за финансовата 2010 година,

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2009 година (COM(2011) 736) и работните документи на службите на Комисията, придружаващи този доклад (SEC(2011) 1350 и SEC(2011) 1351),

               —

               като взе предвид годишния доклад на Комисията до органа по освобождаването от отговорност във връзка с изпълнението на бюджета, относно вътрешните одити, проведени през 2010 година (COM(2011) 643) и работния документ на службите на Комисията, придружаващ този доклад (SEC(2011) 1189),

               —

               като взе предвид доклада на Сметната палата относно годишните отчети на Изпълнителната агенция за образование, аудиовизия и култура за финансовата 2010 година, придружен от отговорите на Агенцията (3),

               —

               като взе предвид декларацията за достоверност относно надеждността и точността на отчетите (4), както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз за финансовата 2010 година,

               —

               като взе предвид препоръката на Съвета от 21 февруари 2012 г. относно освобождаването на изпълнителните агенции от отговорност във връзка с изпълнението на бюджета за финансовата 2010 година (06084/2012 – C7-0052/2012), и като отбелязва, че Обединеното кралство, Нидерландия и Швеция за първи път отказаха да препоръчат освобождаването от отговорност във връзка с изпълнението на бюджета;

               —

               като взе предвид членове 317, 318 и 319 от Договора за функционирането на Европейския съюз, както и член 106а от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (6), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 66, първа и втора алинея от него,

               —

               като взе предвид като взе предвид Решение 2005/56/ЕО на Комисията от 14 януари 2005 г. за създаване на Изпълнителна агенция за образование, аудиовизия и култура за управлението на действие на Общността в областта на образованието, аудиовизията и културата в прилагане на Регламент (ЕО) № 58/2003 на Съвета (8),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7-0098/2012),

               A.

               като има предвид, че съгласно член 17, параграф 1 от Договора за ЕС Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност, в сътрудничество с държавите-членки, в съответствие с принципа на стабилното финансово управление;

               1.

               Освобождава от отговорност директора на Изпълнителната агенция за образование, аудиовизия и култура във връзка с изпълнението на бюджета на Агенцията за финансовата 2010 г.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел III — Комисия, както и резолюцията, която е неразделна част от тези решения, на директора на Изпълнителната агенция за образование, аудиовизия и култура, на Съвета, Комисията, Съда на Европейския съюз и Сметната палата, и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 366, 15.12.2011 г., стр. 63.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  ОВ L 11, 16.1.2003 г., стр. 1.

      (7)  ОВ L 297, 22.9.2004 г., стр. 6.

      (8)  ОВ L 24, 27.1.2005 г., стр. 35.


title: 2013/171/ЕС: Решение на Съвета от 5 април 2013 година за назначаване на член от Испания в Комитета на регионите

text:
               9.4.2013

               BG

               Официален вестник на Европейския съюз

               L 99/16

         РЕШЕНИЕ НА СЪВЕТА
   от 5 април 2013 година
   за назначаване на член от Испания в Комитета на регионите
   (2013/171/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС (1) и Решение 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Juan Ignacio ZOIDO ÁLVAREZ се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2015 г.:

               —

               г-н Iñigo de la SERNA HERNÁIZ, Alcalde de Santander.

         Член 2
   Настоящото решение влиза в сила в деня на приемането му.

      Съставено в Брюксел на 5 април 2013 година.

            За Съвета

            Председател

         E. GILMORE

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.